**Аляксандр Аляксандравіч Блок** ([16 (28) лістапада](http://www.wikiwand.com/be/28_%D0%BB%D1%96%D1%81%D1%82%D0%B0%D0%BF%D0%B0%D0%B4%D0%B0) [1880](http://www.wikiwand.com/be/1880), [Санкт-Пецярбург](http://www.wikiwand.com/be/%D0%A1%D0%B0%D0%BD%D0%BA%D1%82-%D0%9F%D0%B5%D1%86%D1%8F%D1%80%D0%B1%D1%83%D1%80%D0%B3) — [7 жніўня](http://www.wikiwand.com/be/7_%D0%B6%D0%BD%D1%96%D1%9E%D0%BD%D1%8F) [1921](http://www.wikiwand.com/be/1921), Петраград) — рускі паэт, пісьменнік, публіцыст, драматург, перакладчык, літаратурны крытык. Класік рускай літаратуры XX стагоддзя, адзін з найбуйнейшых прадстаўнікоў рускага сімвалізму. Эстэтычныя погляды А. Блока фарміраваліся пад уплывам ідэалістычнай філасофіі ([Платон](http://www.wikiwand.com/be/%D0%9F%D0%BB%D0%B0%D1%82%D0%BE%D0%BD)), рамантычнай ([В. Жукоўскі](http://www.wikiwand.com/be/%D0%92%D0%B0%D1%81%D1%96%D0%BB%D1%8C_%D0%90%D0%BD%D0%B4%D1%80%D1%8D%D0%B5%D0%B2%D1%96%D1%87_%D0%96%D1%83%D0%BA%D0%BE%D1%9E%D1%81%D0%BA%D1%96)) і філасофска-містычнай лірыкі ([У. Салаўёў](http://www.wikiwand.com/be/%D0%A3._%D0%A1%D0%B0%D0%BB%D0%B0%D1%9E%D1%91%D1%9E), А. Белы).

На творчасць А. Блока зрабіла ўплыў Першая сусветная вайна, якая прывяла паэта на Палессе. У 1916 – 1917 гг. праз гэты край ехаў выдатны рускі паэт да месца службы, у адпачынак і зноў у дружыну. Праз Лунінеччыну таксама назаўсёды пакідаў Палессе. Паязды тады хадзілі да станцыі Лоўча. Адсюль ён дабіраўся ў вёску Камень (цяпер Пінскі раён), дзе было размешчана кіраўніцтва дружыны. Менавіта ў Лоўчы А.А. Блок адчуў, што ён апынуўся на прыфрантавой тэрыторыі: сюды даносіліся гукі кананады. Яны добра запомніліся паэту. Пра іх будзе згадваць не аднойчы, пакінуўшы Палессе і вярнуўшыся ў Пецярбург. Калі кіраўніцтва дружыны асталявалася ў Парахонску, аўтар “Незнаёмкі” выязджаў у Лунінец, каб адправіць лісты родным, блізкім, калегам па творчай працы. У лістах А.А. Блока з Палесся можна сустрэць згадкі, што сюды ён наведваўся некалькі разоў, каб купіць сёе-тое: кажух, туалетныя прыналежнасці і інш. Усе лісты, якія не перадаваліся з аказіямі, ішлі праз Лунінец. Паведамляючы свой адрас, паэт нязменна называў станцыю гэтага палескага гарадка. Як бачым, сувязь Блока з Лунінеччынай эпізадычная. Тым не менш тут шырока і шматгранна ўшанавана і ўганароўваецца памяць пра выдатнага рускага паэта. Ёсць мемарыяльныя дошкі на станцыйным будынку ў Лоўчы і на будынку музея ў Лунінцы, традыцыйнымі сталі літаратурныя дні, прысвечаныя паэту. Лунінчане адгукаюцца на правядзенне блокаўскіх мерапрыемстваў на Палессі і ў Расіі.

Пра жыццё і творчасць А. А. Блока (Сувязь з Лунінеччынай)

1. Бекетова М. Воспоминания об Александре Блоке / Мария Бекетова - М. : Правда, 1990.- 700 с.
2. Калінковіч М. Палескія дні Аляксандра Блока : [Нарыс] / Мікола Калінковіч. - Мінск: Мастацкая літаратура, 1985.- 111с.